stanford-oval/wikipedia huggingface dataset:
Pikku Kiimajärvi (Sastamala)
Maantiede

Järven pinta-ala on 0,72 hehtaaria ja sen pituus on 140 metriä ja leveys 60 metriä. Järven rantaviiva on 0,35 kilometriä pitkä. Rannan ympäristö on pääosin moreeni- ja kalliopohjaista metsämaastoa, mutta järven rannat ovat soistunutta metsämaastoa.
Vesistösuhteita

Järvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Kuloveden alueella (35.13), jonka Ekojoen valuma-alueeseen (35.137) se kuuluu. Järveen on johdettu ympäröivän suon ojia. Laskuojaa ei varsinaisesti ole, mutta maahan suotunut vesi valuu alempana olevaan Kiimajärveen. Järven vedenpinnan korkeus on 123,3 metriä.
Historiaa

kalmbergin kartastossa 1855–1856 on järven nimeksi kirjoitettu ”Wähä Kiimajärvi”.
Merimaskun saaristolaiskylä
Jätevesiratkaisu ja siitä aiheutuneet ongelmat

Alun perin saaristolaiskylän taloihin rakennettiin kompostikäymälät, jossa virtsa ja kiinteä aine erotettiin toisistaan. Talousjätevedet johdettiin pienpuhdistamojen kautta mereen. Kompostikäymäläratkaisun aiheuttamista ongelmista oli paljon kirjoittelua sanomalehdissä, ja asiaa käsiteltiin myös oikeudessa. Terveystarkastaja totesi käymäläratkaisun toimimattomaksi. Merimaskun kunta ja alun perin myös saaristolaiskylän asukkaat kuitenkin kannattivat kompostikäymälää. Lähes kaikissa taloissa ilmeni kuitenkin jo melko nopeasti vakavia hajuhaittoja, ja niistä aiheutui myös eläinongelma. Vessoihin tuli lantasääskiä ja virtsan haju levisi asuintiloihin. Talojen alipaineen takia hajut tulivat sisätiloihin ja niiden poistamiseksi tarvittiin puhaltimia. Myöskään pienpuhdistamot eivät toimineet toivotulla tavalla, ja ne tukkeutuivat. Helmikuussa 2004 18 talosta osassa oli kompostikäymälä, osassa vesivessa umpitankilla ja yhdessä ulkohuussi. Talot, joihin asukkaat olivat rakentaneet vesivessan umpitankilla, uhkasi kunta heitä sakoilla. Asiaa käsiteltiin ympäristökeskuksessa ja korkeimmassa hallinto-oikeudessa. Lopulta kunta hyväksyi taloihin vesivessat ja kunnallinen vesijohto- ja viemäriverkoston rakentaminen aloitettiin vuonna 2004. Liittymismaksu oli 84 000 euroa, jonka asukkaat maksoivat. Jo aikaisempiin jätevesijärjestelmiin jokaiselta kiinteistöltä meni 7 000–20 000 euroa. Asukkaat kritisoivat kuntaa siitä, että he joutuivat jätevesikokeilun maksajiksi, eikä kunta tullut kustannuksissa vastaan. Vuonna 2019 yhdessä talossa on edelleen käytössä kompostikäymälä.
Aiheesta muualla

Merimaskun Saaristolaiskylän facebook-sivu
Backman, Nils-Eric: Merimasku teki rantaan rauhaisan saaristolaiskylän – Ihmisten haaveet ranta-asumisesta toteutettiin hs.fi. 5.8.1997. Helsinki:  Sanoma Media Finland Oy. ISSN 1239-257X
Niemi, Anna: Punainen tupa meren rannalla. Suunnittelijoiden luomasta nostalgiaimagosta asumisen arkeen Merimaskun Saaristolaiskylässä.  (pro gradu -tutkielma)  Turku:  Turun yliopisto, 2001.
Mujibur Rahman

| Mujibur Rahman> শেখ মুজিবুর রহমান |
| --- | --- |
 Mujibur Rahman vuonna 1950.
 Bangladeshin presidentti
 17. huhtikuuta 1971 – 12. tammikuuta 1972  
Pääministeri:  Tajuddin Ahmad
Seuraaja:  Abu Sayeed Chowdhury
 25. tammikuuta 1975 – 15. elokuuta 1975  
Pääministeri:  Muhammad Mansur Ali
Edeltäjä:  Mohammad Mohammadullah
Seuraaja:  Khondaker Mostaq Ahmad
Bangladeshin pääministeri
 12. tammikuuta 1972 – 24. tammikuuta 1975  
Presidentti:  Abu Sayeed Chowdhury Mohammad Mohammadullah
Edeltäjä:  Tajuddin Ahmad
Seuraaja:  Muhammad Mansur Ali
Henkilötiedot
Syntynyt: 17. maaliskuuta 1920 Tungipara, Brittiläinen Intia
Kuollut: 15. elokuuta 1975 (55 vuotta) Dhaka, Bangladesh
Puoliso:  Sheikh Fazilatunnesa Mujib
Tiedot
Puolue:  Awamiliitto
Muut puolueet:  All-India Muslim League
 Nimikirjoitus
Sheikh Mujibur Rahman (bengaliksi শেখ মুজিবুর রহমান, Shekh Mujibur Rôhman) (17. maaliskuuta 1920 – 15. elokuuta 1975) oli bangladeshilainen poliitikko, ja Bangladeshin perustaja. Hän oli maan presidentti vuosina 1971–1972 ja 1975 sekä pääministeri 1972–1975. Rahmania pidetään Bangladeshin kansakunnan isänä. Hänet salamurhattiin vuonna 1975.
Vuonna 1947 itsenäistyneen Pakistanin suurin väestöryhmä, bengalit, oli syrjäytetty maan päätöksenteosta varsinkin vuoden 1958 vallankaappauksesta alkaen, jolloin kenraali Mohammad Ajub Khan perusti maan hallitukseksi sotilasjuntan. Awamiliitto-nimistä puoluetta Bengalissa johtanut Rahman joutui tekemään ison ratkaisun 7. maaliskuuta 1971: Pakistanin armeija oli valmiina aloittamaan kapinoivien bengalien kukistamisen. Rahman julisti tällöin väkijoukolle, että bengalilaisten tuli nousta taistelemaan itsenäisyydestään. Tämä johti Bangladeshin itsenäisyyssotaan ja saman vuoden joulukuussa Itä-Pakistanin eroamiseen Pakistanista nimellä Bangladesh.
Itsenäistyneen maan presidenttinä ja pääministerinä Rahman pyrki vakaaseen kehitykseen. Työ päättyi äkillisesti 15. elokuuta 1975, kun hänet ja lähes koko perhe murhattiin epäonnistuneessa vallankaappausyrityksessä Dhakassa. Hänen tyttärensä Sheikh Hasina Wazed selvisi hengissä ja on myöhemmin toiminut politiikassa isänsä jalanjäljissä.
Aiheesta muualla

Kuvia tai muita tiedostoja aiheesta Mujibur Rahman Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska 2  BnF data 2  Saksa  Israel  Yhdysvallat  Ruotsi  Japani  Tšekki  Australia  Alankomaat  Puola  Portugali  Vatikaani 
Tieteilijät:  CiNii 
Henkilöt:  DDB  Trove 
Muut:  NARA  SNAC  IdRef  İslâm Ansiklopedisi
Talula

| ”Talula” Tori Amos |
| --- | --- | --- |

Yhdysvaltain singlen kansikuva
Singlen tiedot
 Albumilta: Boys for Pele
 A-puoli: ”Talula”
 B-puoli: ”Samurai”   ”Frog on My Toe”   ”Sister Named Desire”  ”Alamo”   ”Amazing Grace / Til the Chicken”   ”London Girls”
 Äänitetty : 1995
 Studio : Christ Church -kirkko (Kinsale, Irlanti)   Ballywilliam House   (New Orleans, Yhdysvallat)
 Julkaistu: 11. maaliskuuta 1996
 Formaatti: CD, kasetti
 Tekijä(t): Tori Amos
 Tuottaja(t): Amos
 Tyylilaji: alternative
 Kesto: 04.08
 Levy-yhtiö: Atlantic Records, East West
Muut kannet
   Britannian singlen 1 kansikuva
Listasijoitukset
  22.
Tori Amosin muut singlet
| ”Caught a Lite Sneeze” 1996 | ”Talula” 1996 | ”Professional Widow” 1996 |
Talula on yhdysvaltalaisen laulaja-lauluntekijä Tori Amosin kappale albumilta Boys for Pele (1996). Amos on säveltänyt ja tuottanut kappaleen.
Kappaleen remix ”Talula (The Tornado Mix)” julkaistiin singlenä. Se nousi Britannian singlelistan sijalle 22. Remix oli mukana vuoden 1996 toimintaelokuvassa Twister.
Sävellys

Tori Amos on sävelsi kappaleen ”Talula” yksin. Hän toimi lisäksi alkuperäisen version tuottajana. Amosin mukaan kappale kertoo menettämisen pelosta ja naisihanteista. Kappale sai inspiraatiota Amosin ja hänen pitkäaikaisen kumppaninsa ja tuottajansa Eric Rossen erosta. Amos mainitsee kappaleessa historiallisia henkilöitä kuten Anne Boleyn, Marie Antoinette ja Magdalan Maria.
Amos soittaa kappaleessa pääinstrumenttinsa pianon sijaan cembaloa. Kappale levytettiin muiden albumin Boys for Pele kappaleiden tavoin Christ Church -kirkossa Kinsalessa Irlannissa sekä Ballywilliam Housessa New Orleansissa.
Julkaisu

”Talula” julkaistiin albumilla Boys for Pele, joka ilmestyi 22. tammikuuta 1996.  Yhdysvaltalainen artisti ja tuottaja BT teki kappaleesta remixin nimeltä ”Talula (The Tornado Mix)”. Remix oli mukana vuoden 1996 elokuvassa Twister. Se esiintyy myös elokuvan soundtrack-albumilla. Remixin on tehnyt BT.
”Talula (The Tornado Mix)” julkaistiin albumin Boys for Pele toisena singlenä 11. maaliskuuta 1996. Single julkaistiin CD:nä ja kasettina. Singlejulkaisujen B-puolina on useita albumilta pois jääneitä kappaleita ja covereita.
”Talula (The Tornado Mix)” korvasi kappaleen alkuperäisen version albumin Boys for Pele uusintapainoksilla. Alkuperäisversio on taas mukana albumin vuonna 2016 julkaistulla Deluxe-vesiolla.
Kappaleelle on tehty musiikkivideo. Sen ohjasi Mark Kohr. Video on mukana Amosin videokokoelmissa Complete Videos 1991–1998 (1998) ja Fade to Red (2006).
Kaupallinen menestys

”Talula” menestyi kaupallisesti kohtalaisesti. Kappale pärjäsi parhaiten Isossa-Britanniassa. Se nousi Britannian singlelistan sijalle 22 ja Skotlannin singlelistan sijalla 19. Yhdysvalloissa se ei päässyt Billboard Hot 100 -listalle, mutta esiintyi Bubbling Under Hot 100 Singles -listalla sijalla 19. Bubbling Under Hot 100 listaa parhaiten menestyneet singlet, jotka eivät ole esiintyneet Billboard Hot 100 -listalla.
Versiot

| Kappale | Pituus | Tuottaja | Albumi | Lähde |
| --- | --- | --- | --- | --- |
| ”Talula” | 4:08 | Tori Amos | Boys for Pele (alkuperäinen painos, Deluxe-painos 2016) |  |
| ”Talula (The Tornado Mix)” | 3:43 | BT | Twister (Music from the Motion Picture)   Boys for Pele (uusintapainokset 1997–2015) |  |
| ”Talula (BT’s Synethasia Mix)” | 11:27 | BT | Twister (Music from the Motion Picture)   Boys for Pele (uusintapainokset 1997–2015) |  |
| ”Talula (M&M Mix)” | 4:07 | Tori Amos | Boys for Pele (Deluxe-painos 2016) |  |
Singlen kappaleet

| Talula (Yhdysvallat, CD) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Talula (The Tornado Mix) | Tori Amos | Amos, BT | 3.43 |  |  |  |  |  |
| 2. | Samurai | Amos, George Porter Jr. | Amos | 3.03 |  |  |  |  |  |
| 3. | Frog on My Toe | Amos | Amos | 3.40 |  |  |  |  |  |
| 4. | London Girls (Chas & Dave -cover)  | Chas Hodges, Dave Peacock | Amos | 3.20 |  |  |  |  |  |
| 5. | Talula (BT’s Synethasia Mix) | Amos | Amos, BT | 11.27 |  |  |  |  |  |
| Talula (Tornado Mix) (single 1, Iso-Britannia, CD) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Talula (The Tornado Mix) | Tori Amos | Amos, BT | 3.43 |  |  |  |  |  |
| 2. | Talula (BT’s Synethasia Mix) | Amos | Amos, BT | 11.28 |  |  |  |  |  |
| 3. | Amazing Grace / Til the Chicken (cover ja improvisaatio)  | Amazing Grace: John Newton   Til the Chicken: Amos, George Porter Jr. |  | 6.48 |  |  |  |  |  |
| Talula (Tornado Mix) (single 2, Iso-Britannia, CD) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Talula (The Tornado Mix) | Amos | Amos, BT | 3.43 |  |  |  |  |  |
| 2. | Frog on My Toe | Amos | Amos | 3.40 |  |  |  |  |  |
| 3. | Sister Named Desire | Amos | Amos | 5.29 |  |  |  |  |  |
| 4. | Alamo | Amos | Amos | 5.11 |  |  |  |  |  |
| Talula (Tornado Mix) (Iso-Britannia, kasetti) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | Talula (The Tornado Mix) | Tori Amos | Amos, BT | 3.43 |  |  |  |  |  |
| 2. | Sister Named Desire | Amos | Amos | 5.29 |  |  |  |  |  |
Muusikot

| --- | --- |
 Kaikki versiot Tori Amos – laulu, cembalo, tuotanto  Steve Caton – mandoliini, kitarat  George Porter Jr. – basso  Manu Katché – rummut  Mino Cinélu – rytmisoittimet  Tracy Griffin – flyygelitorvi  Brian Graber – flyygelitorvi  Clarence J. Johnson III – tenorisaksofoni  Mark Mullins – pasuuna  Craig Klein – sousafoni  Alan Friedman – rumpujen ohjelmointi  Mark Mullins – vaskisoitinten sovitus  Mark Hawley – äänitys  Marcel van Limbeek – äänitys  Rob van Tuin – äänityksen assistentti  Bob Clearmountain – miksaus  Ryan Freeland – miksauksen assistentti  Bob Ludvig – masterointi  :  Tornado Mix ja Synethasia Mix BT (Brian Transeau) – remiksaus  Tim Weidner – äänisuunnittelija  M&M Mix Mark Hawley – miksaus  Marcel van Limbeek – miksaus  Adam Spry – äänityksen ja miksauksen assistentti  Jon Astley – remasterointi
Listasijoitukset

| Maa ja lista | Korkein   sija |
| --- | --- |
 Iso-Britannia (OCC) : 22
 Skotlanti (OCC): 19
 Yhdysvallat (Bubbling Under Hot 100 Singles): 19
 Yhdysvallat (Dance Singles Sales): 49
Aiheesta muualla

Talula (The Tornado Mix) -musiikkivideo
Talula (alkuperäinen versio, remasteroitu)
Talula Discogs-sivustolla
| n k Tori Amos |
| --- | --- |
 Diskografia  Kappaleet 
Studioalbumit:  Little Earthquakes  Under the Pink  Boys for Pele  From the Choirgirl Hotel  To Venus and Back  Strange Little Girls  Scarlet's Walk  The Beekeeper  American Doll Posse  Abnormally Attracted to Sin  Midwinter Graces  Night of Hunters  Gold Dust  Unrepentant Geraldines  Native Invader  Ocean to Ocean 
Livejulkaisut:  To Venus and Back  The Original Bootlegs  Legs and Boots  Live at Montreux 1991/1992  From Russia With Love 
Kokoelmat:  Tales of a Librarian  A Piano: The Collection 
EP:t:  Crucify  Hey Jupiter  Scarlet’s Hidden Treasures  Christmastide 
Singlet:  ”Me and a Gun”  ”Silent All These Years”  ”China”  ”Winter”  ”Crucify”  ”Cornflake Girl”  ”God”  ”Pretty Good Year”  ”Caught a Lite Sneeze”  ”Professional Widow”  ”Hey Jupiter”  ”Spark”  ”Raspberry Swirl”  ”Jackie’s Strength”  ”Bliss”  ”Strange Little Girl”  ”A Sorta Fairytale”  ”Flavor” 
Videojulkaisut:  Little Earthquakes  Live from New York  Complete Videos 1991–1998  Welcome to Sunny Florida  Fade to Red  Live at Montreux 1991/1992 
Muut artikkelit:  Y Kant Tori Read  Y Kant Tori Read (albumi)  Night of Hunters Tour
Microsoft

| Microsoft Corporation |
| --- | --- |

Yritysmuoto:  pörssiyhtiö
Osake:  NASDAQ: MSFT DJIA NASDAQ-100 S&P 500
ISIN:  US5949181045
Perustettu:  4. huhtikuuta 1975
Perustaja:  Bill Gates Paul Allen
Toimitusjohtaja:  Satya Nadella
Puheenjohtaja:  John W. Thompson
Avainhenkilöt:  Bill Gates, Steve Ballmer, Ray Ozzie
Kotipaikka:   Redmond, Washington, Yhdysvallat
Toiminta-alue:  Maailmanlaajuinen
Toimiala:  ohjelmistoteollisuus, tietotekniikka
Tuotteet:  luettelo tuotteista
Liikevaihto:   143,015 miljardia Yhdysvaltain dollaria (2020)
Liikevoitto:   52,95 miljardia Yhdysvaltain dollaria (2020)
Nettotulos:   44,28 miljardia Yhdysvaltain dollaria (2020)
Henkilöstö:  182 268 (syyskuu 2021)
Kotisivu:  www.microsoft.com
Infobox OKVirheellinen NIMI-arvo: 
Microsoftin logot
Logo vuosina 1975–1980.
Logo vuosina 1980–1982.
Logo vuosina 1982–1987.
Logo vuosina 1987–2012.
Microsoftin logo vuodesta 2012.
Microsoft Corporation on yhdysvaltalainen ohjelmistoalan yritys. Microsoft on useimmissa kannettavissa ja pöytätietokoneissa käytettävän Windows-käyttöjärjestelmän valmistaja ja myyjä. Bill Gates ja Paul Allen perustivat yhtiön Albuquerquessa, New Mexicon osavaltiossa vuonna 1975. Yhtiön pääkonttori sijaitsee Redmondissa, Washingtonissa.
Microsoft oli maailman suurimpien yritysten Forbes Global 2000 -listalla sijalla 19 vuonna 2017.
Historia > Yhtiön perustaminen ja toiminnan laajentuminen 1975–1985

Microsoftin ensimmäinen julkaistu tuote oli Altair 8800 -mikrotietokoneelle toteutettu BASIC-tulkki vuonna 1975, ja Microsoftista tuli rekisteröity tavaramerkki jo syksyllä 1976. Lähdettyään Harvardin yliopistosta toinen perustajista, Bill Gates, muutti Albuquerqueen ja aloitti yhtiön toiminnan siellä.
Microsoftin ensimmäinen kansainvälinen toimisto avattiin 1. marraskuuta 1978 Japanissa ASCII-yhtiön kanssa nimellä ASCII Microsoft. Yhteistyö päättyi vuonna 1986, jonka jälkeen Microsoft perusti oman tytäryhtiön Japaniin (Microsoft Japan). Vuoden 1979 alkupuolella Microsoft muutti Albuquerquesta Bellevueen, Washingtoniin. Kesäkuussa 1980 Steve Ballmer liittyi yhtiöön ja seurasi myöhemmin Gatesia toimitusjohtajana. Vuoden 1980 alkupuolella Microsoft kehitti MSX-kotitietokonejärjestelmän yhteistyössä monien muiden yhtiöiden kanssa. Siitä tuli hyvin suosittu Euroopassa ja Japanissa, mutta IBM PC:n kasvanut suosio sai MSX:n poistumaan markkinoilta.
MS-DOS (Disk Operating System) -käyttöjärjestelmä oli yhtiön ensimmäinen suuri menestys. Käyttöjärjestelmä toimitettiin IBM PC:n mukana ja Microsoft sai kappalekohtaisen lisenssitulon. Microsoft hankki yksinoikeuden Seattle Computer Productsin QDOS:iin, joka nimettiin 86-DOS:ksi ja muokattiin IBM:n vaatimusten mukaan. Lopputulos oli Microsoftin myymänä MS-DOS ja IBM:n lisenssillä PC-DOS.
IBM PC:n käyttöjärjestelmästä kilpaili myös silloinen markkinajohtaja CP/M.
Microsoftin ja IBM:n käyttöjärjestelmäsopimuksessa DOS:n oikeudet eivät siirtyneet yksinoikeudella IBM:lle, joten myöhemmin IBM PC-kloonien tullessa markkinoille Microsoft pystyi lisensoimaan käyttöjärjestelmänsä myös muille valmistajille. PC-kloonien suuren suosion siivittämänä DOS:sta tuli eräs kotitietokoneiden merkittävimmistä käyttöjärjestelmistä ja Microsoftista puolestaan yksi kotitietokonemarkkinoiden merkittävimmistä ohjelmistoyrityksistä.
Historia > 1985–1995 OS/2 ja Windows

Elokuussa 1985 Microsoft ja IBM alkoivat kehittää yhteistyössä uutta OS/2-käyttöjärjestelmää. Myöhemmin, saman vuoden marraskuussa, Microsoft esitteli ensimmäisen Microsoft Windows-version, joka oli silloin graafinen laajennus DOS-käyttöjärjestelmään.
Microsoft listautui pörssiin maaliskuussa 1986.
Vuonna 1987 Microsoft julkaisi ensimmäisen OEM-valmistajille suunnatun version OS/2-käyttöjärjestelmästä. Samana vuonna Microsoft otti myös käyttöön Scott Bakerin suunnitteleman PacMan-logon.
Vuonna 1989 Microsoft esitteli toimisto-ohjelmistopaketti Microsoft Officen, joka sisälsi muun muassa Microsoft Word ja Microsoft Excel-ohjelmistot.
Vuonna 1990 valmistui Windowsin 3.0-versio, jossa muun muassa grafiikan käyttöä oli paranneltu. Järjestelmän käytettävyyttä helpotti myös 1986 markkinoille tullut 32-bittinen Intelin 386-prosessori. 3.0-versiota myytiin yli 100 000 kappaletta kahdessa viikossa. Windows tuotti enemmän voittoa Microsoftille kuin OS/2, ja yhtiö päätti suunnata resurssit OS/2:sta Windowsin valmistukseen. OS/2:n valmistus väheni ja Windowsista tuli pian suosituin PC:n käyttöjärjestelmä.
Vuonna 1993 Microsoft esitteli Windows NT 3.1:n, joka oli teknisesti täysin uudistettu versio vanhoihin Windows-versioihin nähden. Ulkoasultaan se muistutti kuitenkin muita Windows-järjestelmiä. Windows NT oli suunnattu raskaampiin yrityssovelluksiin ja soveltui esimerkiksi palvelinkoneiden käyttöjärjestelmäksi.
Vuonna 1995 Microsoft julkaisi Windows 95:n, jossa ulkoasu oli uudistettu modernimmaksi. Järjestelmä sisälsi myös merkittäviä käyttöliittymäuudistuksia (esimerkiksi Käynnistä-painikkeen). Yhtiö julkaisi myös ensimmäisen version Internet Explorer -selaimesta Windows 95 Plus Pack -paketissa elokuussa 1995.
Historia > Internet 1995–2005

Helmikuussa 1995 Microsoft osti RenderMorphicsin, jonka Reality Lab -ohjelmointirajapinta oli tulossa suosituksi ja muodosti Direct3D:n ytimen.
Microsoft aloitti tuotelinjojen laajentamisen tietokoneverkkoihin ja World Wide Webiin 1990-luvun puolivälissä.
Ennen Windows 95:n julkaisua Microsoft painosti IBM:ää lopettamaan OS/2:n kehittämisen ja viivästyttämään Lotus Smart Suiten julkaisua. IBM kieltäytyi mutta lisensoi Windows 95:n vähän ennen tämän julkaisua.
Microsoft julkisti 24. elokuuta 1995 Windows 95 -käyttöjärjestelmän, jossa oli graafinen käyttöliittymä. Samalla Microsoft käynnisti MSN (Microsoft Network) -päätuotantolinjan, joka oli suora kilpailija AOL:lle. Yhtiö jatkoi tuotannon laajentamista uusille markkinoille vuonna 1996 perustamalla uuden kaapeliuutisaseman MSNBC yhdessä NBC:n kanssa.
Microsoft teki Internet-palveluntarjoajien kanssa sopimuksen, jossa nämä saivat vapaasti työkalun, jota se ei lisensoinut Netscapelle ja esti tätä tekemästä liiketoimintaa tiettyjen palveluntarjoajien kanssa.
PDA-laitteiden markkinoille Microsoft laajeni marraskuussa 1996 esitellessään Windows CE 1.0:n. Se oli uudelleen rakennettu, erityisesti pienimuistisiin kannettaviin ja muihin pientietokoneisiin suunniteltu järjestelmä.
Internet Explorer -selaimen 4.0-version julkistaminen vuonna 1997 aloitti niin kutsutun selainsodan, jossa Microsoftin tarkoituksena oli johtoaseman hankkiminen selainmarkkinoilla kilpailija Netscapelta.
Vuonna 1998 Microsoftin johto uudistui, kun Steve Ballmer valittiin toimitusjohtajaksi. Bill Gates piti kuitenkin edelleen itsellään pääjohtajan ja hallituksen puheenjohtajan virat.
1990-luvun lopulla yhtiötä vastaan nostettiin syytteet määräävän markkina-aseman väärinkäytöstä Netscapen selaimen ja Sun Microsystemsin Javan haitaksi. Syytteessä mainittiin Microsoftin syyllistyneen kilpailua rajoittavaan lisensointiin, jossa laitteistovalmistajat maksavat suoritinkohtaista lisenssiä riippumatta siitä, käytetäänkö tietokoneessa Microsoftin käyttöjärjestelmää vai ei.
Vuosituhannen vaihteessa esiteltiin Windows 95 -järjestelmään pohjautuvia uusia versioita (Windows 98, Windows 98 SE, Windows ME), jotka eivät kuitenkaan olleet yhtä merkittäviä uudistuksia kuin Windows 95 aikanaan. Windows NT -tuotelinjaa jatkoi Windows 2000.
Yhtiö on ollut tunnettu teknologiateollisuudessa pakottavista keinoista.
Vuonna 2000 Microsoft todettiin syylliseksi monopoliaseman väärinkäyttöön.
Vuonna 2001 Windows esitteli Windows XP -käyttöjärjestelmän, jossa kotitietokoneille suunnatut ja yrityksille suunnatut Windows-versiot yhdistettiin samaksi tuotteeksi. Myös käyttöjärjestelmän graafinen ilme uusittiin.
Myöhemmin Xboxin julkaisemisen yhteydessä Microsoft laajentui Sonyn ja Nintendon hallitsemille pelikonsolimarkkinoille.
Historia > 2006–2010: Vista ja muut muutokset

Vuonna 2006 Bill Gates siirtyi ohjelmistoarkkitehtuurin kehittämisen johtajaksi. Vuoden 2007 tammikuussa Microsoft julkaisi Windows Vista -käyttöjärjestelmän.
Tammikuussa 2008 Microsoft tarjosi Suomen koulujen käyttöön maksuttomana Live@edu-palveluvalikoiman, mikä sai aikaan julkista keskustelua COSSin aloittamana. Saman vuoden helmikuussa Microsoft teki ostotarjouksen Internet-palvelu ja hakuyritys Yahoosta, mikä johti muun muassa Googlen reagointiin.Helmikuun loppupuolella Euroopan unioni langetti Microsoftille 899 miljoonan euron sakot aiempien komission määräysten rikkomisesta. Tätä ennen Microsoft oli saanut sakkoja hallitsevan markkina-aseman väärinkäytöstä.
Vuoden 2009 alkupuolella Microsoftin liikevaihto laski vuosivertailussa ensimmäistä kertaa yrityksen 23 vuotta kestäneen pörssihistorian aikana. Laskua kertyi kuusi prosenttia. Liikevoittoa tosin kertyi kolme prosenttia enemmän vuoden 2008 vastaavana ajankohtana.Kesäkuussa Microsoft päätti, ettei Eurooppaan myytävässä Windows 7-käyttöjärjestelmässä ole mukana verkkoselainta. Näin toimittiin, jotta mahdolliset kartellisyytteet jäisivät väliin. EU ei kuitenkaan ollut tähän tyytyväinen, vaan valitteli edelleen kuluttajien päätösvallan rajoittamista.
Myöhemmin 2009 Microsoft julkaisi Microsoft Language Portal-nimisen Internetissä toimivan sanakirjan, jonka tarkoituksena on auttaa monikielisten ohjelmistojen jargonin ymmärtämisessä.
Historia > 2010-luku

Microsoft ei ole saanut jalansijaa älykkäiden päätelaitteiden markkinoilla, vaan yhtiön toistuvat epäonnistumiset ovat johtaneet massiivisiin tappioihin ja tuotelinjojen todennäköisiin lakkautuksiin.
3. syyskuuta 2013 julkaistiin uutinen, jossa kerrottiin Microsoftin ostavan Nokian matkapuhelinliiketoiminnan. Kauppahinta oli 5,44 miljardia euroa. Kauppa toteutui 25. huhtikuuta 2014.
Steve Ballmerin seuraajaksi Microsoftin toimitusjohtajana nimitettiin helmikuussa 2014 Satya Nadella, joka oli aiemmin johtanut yhtiön pilvipalveluita. Vuonna 2014 uutisoitiin Yhdysvaltain veroviraston ja Microsoftin välisestä kiistasta koskien verotietoja vuodesta 2004 vuoteen 2009 ja yhtiön ulkomaisiin tytäryhtiöihin liittyen.
Microsoft osti GitHubin kesäkuussa 2018.
Vuonna 2019 kerrottiin Linuxin käytön ohittaneen Windows Serverin Microsoftin Azure-palvelussa.